Noong bata ako, nag-uwi ng shotgun 'yong lolo ko.
At naalala ko 'yong una kong naisip,
"Grabe, magiging mas madali
kung papapatayin ko siya at tatapusin 'to."
Pero nasa isip ko lang 'yon.
MAY MAHIGIT 160,000 MURDERERS SA KASALUKUYAN
NA NAKAKULONG SA MGA PRESO SA AMERIKA
MAHIGIT 20,000 DOON ANG TEENAGERS NOONG NANGYARI ANG KRIMEN
Sana pwede kong balikan 'yon at pigilan ang sarili ko.
Literal na gawin kahit ano maliban doon.
Nakakainis na nakaapekto 'yon nang masama sa napakaraming tao.
Lalo na kay Ashley.
KUWENTO ITO NI INMATE #02313973
AT INMATE #02097700
Mabigat para sa akin 'yong pagkamatay ng biktima.
At sa tingin ko, di pa talaga ako naka-move on sa nangyari hanggang ngayon.
Pero di ako murderer,
at 'yon ang title na bitbit ko buong buhay ko ngayon.
Tingin ko, pwede tayong maging mapanganib.
Sabi ng mga tao, halimaw ka.
Di ko sinasabing inosente ako.
Pinatay ko 'yong lalaki nang walang awa.
Kapag may kumatok sa pinto mo paglagpas ng hatinggabi,
may bagay na mali.
Nag-alala ang asawa ko.
At kung babalikan ko 'yon, tama nga siya.
Pagbukas ko ng pinto, may young couple na nakatayo.
Nilalamig at basa sila.
Sabi nila, nagkaproblema sila sa kotse.
Kaya sabi ko, ipagda-drive ko sila nang ilang kilometro sa daan
sa pupuntahan nila.
Ang nangyari pagkatapos noon, talagang hindi ko maintindihan.
Di ko inakalang magagawa nila 'yon.
Ako si Ashley Morrison, at nasentensiyahan ako ng 30 taon.
Seventeen ako noong naaresto ako.
Ako si Christian Sims.
May 35 taong sentensiya ako para sa first-degree murder.
Sixteen ako noong naaresto ako.
PAREHONG NAHATULAN SINA CHRISTIAN SIMS AT ASHLEY MORRISON
SA PAGPATAY KAY ANNIE LOIS SIMS NOONG 2014
Marami na akong pinagdaanan sa buhay ko. Sobrang dami.
Di ko na kinaya 'yon.
May limit ang lahat, at 'yon 'yong akin.
Pag binabalikan ko 'yon,
nararamdaman ko 'yong malaking kawalan.
At laging may tanong na,
"What if?"
NOONG 2008, LUMIPAT SI ASHLEY MORRISON AT ANG PAMILYA NIYA SA PARIS, TEXAS
Lumipat kami sa Texas noong 11 ako.
Maliit na bayan 'yon.
May mga henerasyon sila na lumaki roon.
Sa school na pinasukan namin,
tahimik at mahiyain ako.
Sobrang insecure ako.
Tingin ko, parang nerd ako.
May bullies ako.
Pero binigyan ako ng life purpose ng banda.
Naging lider ako sa section ko.
Halos lahat ng kaibigan ko, nasa banda.
NAUNA NANG ISANG TAON SI ASHLEY KAY CHRISTIAN SIMS SA SCHOOL BAND
Nagkakilala kami ni Christian kasi pareho kaming tumugtog ng clarinet.
Noong una, napaka-reserved niya.
Wala siyang kinakausap, wala siyang mga kaibigan.
At naalala kong gusto ko 'yong misteryong 'yon,
na nagbigay siya ng impresyon na hindi siya...
Walang lumalapit sa kanya kasi walang nakakaalam sa buhay niya.
Mas napalapit ako sa kanya.
Bilang teenager, medyo introverted ako.
Nakatira ako sa lolo't lola ko, at sa totoo lang, ayoko roon.
Hindi 'yon masaya.
'Yong lola ko, di siya masyadong...
Paano ko sasabihin?
Sobrang istrikto niya.
Sa totoo lang,
ginawa niya lahat para sirain 'yong ilang pagkakaibigang nabuo ko.
Kaya di ako naging malapit sa mga tao,
kasi sinasadya kong ihiwalay ang sarili ko.
Pero si Ashley, ipinaramdam niya na tanggap niya ako.
Grade six ako nang nakilala ko si Ashley Morrison. Grade seven siya.
Maganda siya. Ewan ko kung chemistry 'yong tawag doon.
Nakakatawa. May kompetensiya kami noon.
Nag-text siya sa akin, at doon na nagsimula.
Noong nakilala ko na siya, sinabi sa akin ni Christian
kung paano siya inampon ng lolo't lola niya
kasi di maayos 'yong buhay niya sa kanila,
di siya kayang alagaan ng mga magulang niya.
Kaya di niya naramdamang kabilang siya.
Sinabi niya 'yong tungkol sa lolo't lola niya at di siya masaya.
Di rin maganda ang relasyon namin ng mama ko.
Pero pinaramdam ni Christian na may nakakaintindi na sa akin.
Ang sarap sa pakiramdam na nauunawaan ako kahit isang beses sa buhay ko.
Sa tingin ko, sa sandaling 'yon,
na-in love ako sa kanya.
Obsessed kami sa isa't isa.
Kung babalikan ko, di ako 'yon.
Para akong karugtong niya.
Di importante ang gusto ko, ang naisip ko.
Kahit ano para sa kanya. At okay lang sa akin.
Mabilis gumanda 'yong samahan namin.
Nagkikita kami araw-araw.
Siguro dahil in love ako
o kahit ano pa 'yon, tinanggap ko siya.
Napalapit ako sa kanya, pinag-uusapan namin
ang mga bagay na di ko binabanggit kahit kanino.
Malamang 'yon ang naglapit sa amin.
Pinapanatag namin ang isa't isa.
Isang gabi, nagtalo kami ng mama ko.
Gusto ko agad sabihin 'yon kay Christian, kasi poprotektahan at sasamahan niya ako.
Gumawa kami ng kuwento
para lumipat siya sa bahay,
kasi naisip ko na mapoprotektahan niya ako.
NOONG OCTOBER 2014, LUMIPAT SI CHRISTIAN SA BAHAY NG PAMILYA NI ASHLEY
SILA AY 16 AT 17 TAONG GULANG
Noong una, naging maayos.
Pero di ko alam 'yong mental health niya hanggang sa tumira siya sa pamilya ko.
Tingin ko, di ko gaanong naintindihan 'yon.
Nagagalit siya sa maliliit na bagay.
Nagagalit siya sa mga kapatid ko,
lalo na sa bunso, na tatlong taong gulang lang noon.
At may mga baril siyang dinala sa bahay.
Natakot ako.
Noong una, masaya 'yon.
Malinaw na wala ang lola ko roon na pinapahirapan ang buhay ko.
Pero habang tumatagal,
nagiging magulo ang mga bagay.
At parang bumabagsak at palala nang palala ang mga bagay.
Gusto kong layuan 'yon.
Biglang sabi ko, "Buwisit. Aalis na ako."
Sabi ko kay Ashley, "Di ko alam kung gusto mong sumama sa akin,
pero aalis na ako."
At sabi niya, "Sasama ako."
Sabi ko sa kanya...
Well...
Anyway, nagdesisyon siyang sumama sa akin.
May isang plano kami na sabay kaming tatakas.
Typical sa teenagers.
Pero nagbago 'yon.
Nabanggit niyang gusto niyang patayin ang lolo't lola niya,
nakawin lahat sa kanila,
magsimula kami. Walang rules at authorities.
Di ko gusto 'yon.
Naniwala ba ako sa kanya? Di masyado.
Pero naalala ko sa puntong 'yon, di na talaga ako masaya
na kasama siya.
Pero dinamay niya ang pamilya ko at pinagbantaan sila.
Noong sinabi niyang, "Kung aalisin ko 'yong rason kaya ayaw mong sumama sa akin,
sasama ka pa rin sa akin kahit ano'ng mangyari."
Di na importante noon kung naniwala ako o hindi,
kasi di ako susugal
na di siya paniwaalang kaya niya 'yon, at magkamali ako.
Di ko maalala kung paano nagsimula 'yong araw na 'yon.
Naalala kong nag-eempake ako ng mga bag ko.
At pumasok sa kuwarto ang mama ko at tinanong ako kung ano'ng nangyayari.
At naalala kong umiyak ako at sinabi ko sa kanya,
"Kailangan kong umalis ng bahay. Lilipat na kami. Aalis na kami."
Nang palabas na ako ng pinto, tinulak niya ako palabas.
Kinuha niya ang susi ko. Kinuha niya ang phone ko.
Di na ako babalik. Tapos na ako sa pamilyang 'yon.
PAGKALIPAS NG HATINGGABI NOONG DECEMBER 17, 2014,
UMALIS SI ASHLEY SA BAHAY KASAMA SI CHRISTIAN
Nagsimula kaming maglakad.
Gabi na noon.
Naglakad kami nang matagal.
Nakarating kami sa isang bahay...
kung saan kumatok kami sa pinto at nagpahatid.
Hinatid kami ng lalaki
sa lugar na malapit sa bahay ng lolo't lola ni Christian.
PAGKALIPAS NG MADALING ARAW, PUMUNTA ANG DALAWA SA BAHAY NG TITA NI CHRISTIAN
NA NAKATIRA RIN MALAPIT DOON
NAKITA NILANG WALANG TAO SA BAHAY
Pumunta kami sa bahay ng tita ko. Nakakandado ang pinto.
Tinanggal ko ang screen, binuksan ang bintana. Pumasok kami.
Naghalughog ako sa bahay. Nakakita ako ng baril.
Tiningnan ko 'yong cartridge at ibinalik.
Sinabi ko kay Ashley, "Babalik ako in 15 minutes. Maghintay ka lang dito."
At umalis ako.
KINUHA NI CHRISTIAN ANG RIFLE AT NAGLAKAD PAPUNTA SA BAHAY NG LOLO'T LOLA NIYA
AT INIWAN SI ASHLEY
Pumunta ako sa bahay nina Lolo't Lola.
Nakikita ko ang lola ko sa bahay.
Kumuha ako ng mga bato sa driveway.
At binato ko ang mga bato sa washtub sa likod para palabasin siya.
Di ko alam, pare. Ito...
Kaya lumabas siya. Pagtingin niya sa akin, binaril ko siya.
Nilapitan ko siya.
Nanginginig pa siya.
Kaya naisip ko, "Baka buhay pa siya." Kaya binaril ko siya sa batok niya.
"Nagkamali ako."
'Yon ang unang pumasok sa isip ko. "Nagkamali ako.
Ano'ng nagawa ko?"
PAGKABARIL NI CHRISTIAN SA LOLA NIYA, BINALIKAN NIYA SI ASHLEY
Bumalik siya at balisa siya.
Alam kong may maling nangyari.
Wine-wave niya ang baril, sabi niya, "Kunin mo ang gamit, pasok sa kotse,"
sinisigawan niya ako kasi di ko binibilisan.
Nalito ako.
Sinabi niya na pinatay niya ang lola niya.
Di ko gaanong naintindihan 'yon noong una,
o kahit pagkatapos noon.
Sinabi niya sa akin, pero gaya ng sinabi ko, di ako naniwala sa kanya.
Di ko talaga alam kung kailan tumigil 'yong utak ko
para iproseso lahat.
Parang realidad 'yon na di ko haharapin.
'Yong inutos niya sa akin, sinunod ko agad.
Di ko naisip na iligtas ang sarili ko.
At di ko alam kung bakit di ko naisip gawin 'yon.
NINAKAW NG DALAWA ANG KOTSE NG LOLA NI CHRISTIAN AT TUMAKAS
MAKALIPAS ANG APAT NA ORAS, NATAGPUANG PATAY NG LOLO NI CHRISTIAN ANG ASAWA NIYA
WALANG BAKANTE
INARESTO SINA ASHLEY AT CHRISTIAN SA SUMUNOD NA ARAW
NAGMANEHO SILA NANG MAHIGIT 200 MILYA PAPUNTA SA ISANG MOTEL SA OKLAHOMA
Sinabi ko agad sa officer na ako 'yon. Walang kinalaman doon si Ashley.
Sa totoo lang, inosente siya sa lahat ng 'to.
Hindi...
Di siya dapat nakulong dahil sa pagkakamali ko.
Walang eksaktong salita para mailarawan 'yong pakiramdam na magising isang umaga
na katabi mo sa school bus 'yong murderer.
Hanggang ngayon, mahirap intindihin 'yon.
Pero sa tingin ko,
kung wala si Ashley, di 'yon mangyayari umpisa pa lang.
Ako si Eric Shelton,
at schoolmates ko sina Ashley Morrison at Christian Sims.
Mga 12, 13 taong ko nang kilala si Christian.
Pribadong tao si Christian.
Napakatalino niyang bata.
Matalino, masipag siyang mag-aral.
Di lang siya palakaibigan.
Walang dudang problemado pa rin si Christian sa nakaraan niya.
Pero maganda ang grades niya sa school,
at masasabi mong may kinabukasan siya pag kausap mo siya.
May plano siya, may direction siya.
Mas matanda si Ashley nang isang taon sa amin ni Christian.
Pag nasa high school ka, malaki ang pagkakaiba ng isang taon.
'Yong power dynamic nila,
sunud-sunuran si Christian kay Ashley.
Pag pinatalon ni Ashley si Christian sa bangin,
di lang susunod si Christian, itatanong pa niya kay Ashly ang isusuot.
Mahirap sabihin ang nangyayari pag sila lang kasi di ko alam lahat 'yon.
Pero nakita ko 'yong takbo ng relasyon nila.
Nasusunod si Ashley.
Pero pag biglang may masamang nangyayari
gaya no'n,
na may parusa,
itatanggi ni Ashley na may kinalaman siya.
'Yon ang nakikita ko.
Mula umpisa, tiningnan namin 'yong kaso
na dalawang tao ang sangkot.
Pero isa sa mga di ko maintindihan, bakit nangyari 'yon?
Para sa akin, walang malinaw na motibo.
Ako si Jill Drake,
at assistant district attorney ako sa Lamar County, Texas,
noong nangyari ang pagpatay.
Hawak ko 'yong kaso mula umpisa.
Noong may tumawag at nalaman naming Sims family 'yon,
sabi namin, "Naku, si Christian Sims, biktima siya sa kaso dati."
At medyo bumalik 'yong mga alaala.
Biktima si Christian dati ng child physical abuse noong '06.
Nakakakilabot na kaso 'yon.
Posibleng naabuso si Christian ng nobyo ng mama niya physically at sexually
noong walong taong gulang pa siya.
Nagka-boyfriend ang mama ko.
Si Anthony Trenton Barbour. Naaalala ko ang pangalan niya.
Ewan ko. Medyo mahirap pag-usapan 'yon.
Pwede mo siyang tawaging baliw.
Maraming magkakaibang bagay ang nangyari. May pambubugbog, ibang bagay gaya no'n.
Natakot ako, maiihi ako sa kama,
at isa sa mga solusyon niya, sipit sa sampayan
at ilalagay niya 'yon sa private parts ko.
Medyo sexual 'yon.
Bilang child abuse prosecutor, napakahirap para sa aking marinig
ang mga sinabi ni Christian na nangyari sa kanya, na alam kong totoo ang ilan.
At nasasaktan akong marinig 'yon.
Nakakakilabot ang sitwasyong 'yon para sa batang 'yon.
NOONG 2007, NILITIS NINA JILL DRAKE SI ANTHONY BARBOUR PARA SA CHILD ABUSE
NASENTENSIYAHAN SIYA NG 20 TAONG PAGKAKAKULONG
AT PINAKUPKOP SI CHRISTIAN SA LOLO'T LOLA NIYA
'Yong lolo't lola niya, kilala at iginagalang na pamilya.
At ginawa nila ang makakaya nila para bigyan siya ng tahanan.
Pero may PTSD 'yong batang 'yon.
Kinailangan niyang harapin 'yong mga isyung 'yon
noong kabataan niya.
At umasa kami na sa mapagmahal na tahanan ng mga Sims,
makukuha niya 'yon.
Tumira ako sa lolo't lola ko.
Pero sorry, puta.
Pag-usapan na rin natin 'yon.
Di ka dapat magsabi ng masama sa patay, pero pinakamasama ang lola ko,
pinakadelikado na nakilala ko.
Inabuso ako ng lola ko mentally, physically at sexually.
Late siyang darating sa gabi.
Pareho sila ng ginagawa ni Trent,
pero imbes na mambugbog, sinasaktan niya ako sa ibang paraan.
Dadakmain niya ang ari ko at pipilipitin.
Ewan ko, pero sadista lang talaga siya sa mga ginagawa niya.
Malala pa kay Trent.
Well, interesting 'yon.
Ngayon ko lang narinig 'yong ganitong paratang.
Ayokong balewalain pag may nagsabing inabuso sila.
Pero di ako siguradong pinaniniwalaan ko 'yon.
Kung may ginawa ang lola niya para patayin niya,
importanteng sabihin niya 'yon sa abogado niya sa trial.
DI NILITIS ANG KASO NI CHRISTIAN SIMS
INAMIN NIYANG GUILTY SIYA NA MAY SENTENSIYANG 35 TAONG PAGKAKAKULONG
Nakakagulat na marinig kay Christian na inabuso siya ng lola niya.
Kung sinabi niya 'yon noon,
siguradong inimbestigahan namin at tinutukan pa namin 'yon.
'Yon ang ginagawa namin. Hinahanap ng prosecutors ang hustisya.
Pero tinutukan niya at binaril siya sa pisngi,
binaril siya sa mukha.
At para sa akin,
pinapagaan lang niya ang loob niya
na nakulong siya sa pagpatay sa kanya.
ALAALA NI
Pinakamabuting ina ang mama ko.
Sobrang mapagbigay at mapagmahal.
Kalokohan na sabihin ni Christian na minaltrato siya
ng mama ko.
Saksak ulit 'yon sa puso,
saksak sa likod,
na ginawa 'to ng mga magulang ko sa 'yo, tapos 'yan ang isusukli mo.
Ako si Laurie Geer,
at nanay ko si Annie Lois Sims.
Litrato 'to ng mama at papa ko,
baka pagkatapos 'tong magsimba.
Ayan si Mama sa kusina.
Oo.
Sana matawagan ko siya ngayon at tanungin sa pagluluto.
Noong kinupkop ng mga magulang ko si Christian,
sabi nila, "Kailangan natin 'tong gawin."
At hinding-hindi siya mamaltratuhin ng mama ko.
Di siya gano'n at kahit kailan, di niya gagawin 'yon.
Pinalaki nila siya gaya ng ginawa nila sa amin ng kapatid ko.
Pero may pinagdaanan siyang masama,
kaya sinubukan nilang magpatulong para sa kanya at 'yong counseling,
at magbigay ng matatag at mapagmahal na tahanan
para tulungan si Christian.
Kaya wala siyang kailangan na di niya nakuha.
Una kong narinig ang tungkol kay Ashley noong magkasama sila sa prom
at nakita ko ang pictures.
Makikita mo sa picture na gusto niya talaga si Ashley.
Pero nang dumating si Ashley, biglang nagbago si Christian.
Naging rebelde at palasagot siya,
'yong mga gano'ng bagay.
Di ako naniniwala na magagawa 'yon ni Christian
kung di niya nakilala at nakarelasyon si Ashley.
Galit ako kay Ashley Morrison. Di ka dapat magalit sa tao, pero galit ako.
Naniniwala ako na gulity rin si Ashley gaya ni Christian, 100%.
Akala niya, magagawa niya ang gusto niya,
at di niya kailangang pagbayaran.
Alam kong binago ni Ashley ang kuwento niya.
Tingin ko, napaka-manipulative niya.
PAGKAARESTO KAY ASHLEY MORRISON, ILANG BESES SIYANG ININTERVIEW NG PULIS
Kapag nag-iinterview ka, lagi kang umaasa sa magandang resulta.
At noong iinterviewhin ko na si Ashley, umasa akong sasabihin niya
ang buong katotohanan sa lahat ng nangyari
at sasagutin lahat ng posibleng tanong ko.
Pero nakuha ko ba ang gusto ko? Hindi.
Ako si Stacy McNeal.
Texas Ranger ako na nakatalaga sa Paris, Texas.
Noong una kong nakita si Ashley, ang unang impresyon ko sa kanya,
mukha siyang typical 17-year-old high school student,
siguro medyo immature.
Malaya siyang nagsalita
at pinili niyang makipag-usap sa akin
nang walang abogado.
Itinanggi niyang alam niya ang nangyari noon,
na patay na ang lola ni Christian.
At nagbigay siya ng statement
na walang rifle si Christian pag-alis ng bahay.
Sabi ni Ashley,
"Isa lang akong kawawa, takot na girlfriend,
takot na may gawin si Christian sa pamilya ko
pag di ako sumama sa kanya."
PAGKALIPAS NG DALAWANG LINGGO, ININTERVIEW ULIT NI STACY MCNEAL SI ASHLEY
Sa pangalawang interview, iniiwasan niyang masangkot sa krimen,
pero sa ginagawa niya,
mas dinadamay niya ang sarili niya.
Sa pangalawang interview, marami siyang binagong detalye.
Inamin niyang tinulungan niya si Christian na magkarga ng bala sa rifle.
Unang beses niyang inamin na may armas si Christian noong umalis siya.
At inamin ni Ashley na sinabi ni Christian sa kanya
na plano niyang patayin sa bahay nila sina Mike at Annie Lois Sims.
Wala siyang sinabihan, wala siyang ginawa. Wala siyang ginawa para mapigilan 'yon.
Nagtulungan sila para gawin 'yong krimen.
Walang dudang sangkot ka. Defendant ka. Murderer ka.
NOONG MARCH 12, 2015, KINASUHAN SI ASHLEY MORRISON
SA PAGPATAY KAY ANNIE LOI SIMS SA ILALIM NG 'LAW OF PARTIES' NG TEXAS
Iisipin mo, "Di mo ako pwedeng kasuhan ng murder
maliban kung ako ang bumaril."
Sa Texas, pag tumulong ka sa kahit anong paraan sa paggawa ng krimen,
salarin ka.
Salarin ka kahit di ikaw ang bumaril.
Naniwala kaming tinulungan ni Ashley si Christian
bago, habang, at pagkatapos ng krimen.
ITINANGGI NI ASHLEY NA SANGKOT SIYA AT TINANGGIHAN ANG PLEA AGREEMENT
NOONG JULY 24, 2017, NILITIS ANG KASO NIYA
Isa sa importanteng ebidensiya sa paglilitis
ang text messages nina Ashley Morrison at Christian Sims.
Text messages 'to noong December 16, 2014,
dalawang araw bago ang pagpatay.
Christian, "Nanakawan ko ang lolo't lola ko.
Kailangan nating agahan."
Ashley, "Oo, nang walang kotse o pera."
"O, 'yong lahat ng sa lolo't lola ko."
Ashley, "Sa tingin ko nga." Christian, "Gawin natin ngayong gabi."
Ashley, "Ewan ko kung papayagan ako ni Mama o hindi.
Lalo na pag nakialam si Papa."
"Tumigil sila. Papatayin ko ang papa mo."
"Okey dokey."
Dahil sa text messages na 'to,
naging malinaw sa amin na pinlano nilang umalis,
nanakawan nila ang lolo't lola,
papatayin nila ang sinumang kailangan nila.
Nandito lahat.
"Papatayin ko ang papa mo." "Okey dokey."
Ano 'yon?
Kasali si Ashley.
Di ako nagkasala, kasi tingin ko, di ko ginawa 'yon.
Akala ko, lalabas ang katotohanan,
at makikita nila... Parang makikita nila ako.
At magiging maayos lahat at makakauwi ako.
Pero sabi nila, dahil di ko siya nireport bago 'yon nangyari,
pagkatapos niyang sabihin ang plano niya, guilty rin ako na parang ako ang bumaril
kahit di ako ang gumawa.
Di ko alam na kaya niyang patayin ang lola niya.
Sinabi niya 'yon sa akin,
pero gaya ng sabi ko, di ako naniwala sa kanya.
Naiintindihan ko ang mga bagay na sinabi niya o hindi,
pero mga reklamo lang 'yon ng taong nagalit at nasaktan.
Anong klaseng 17 taong gulang na babae ang mag-iisip
na gagawin 'yon ng 16 taong gulang niyang boyfriend?
Sino'ng maniniwala roon?
PAGKATAPOS NG DALAWANG ARAW NA TRIAL, HINATULANG GUILTY NG JURY SI ASHLEY
IPINAKULONG SIYA NANG 30 TAON
LIMANG TAON LANG ANG AGWAT SA SENTENSIYA KAY CHRISTIAN SIMS
Sa totoo lang, parang di 'yon makatarungan.
Dahil tingin ko, pag binabalikan ko 'yon,
wala naman akong magagawa para iligtas ang lola niya.
Narinig ko si Ashley na tingin niya, di 'yon makatarungan.
Pero kinasuhan namin siya, at nahatulan siya.
'Yon lang 'yon.
Binabago lang ni Ashley Morrison 'yong nangyari sa isip niya
para isalba ang sarili niya. Tingin ko, excuse 'yon.
Sinasabi lang niya 'yon
para gumaan ang loob niya na kusa siyang sumama kay Christian.
Sa trial, sabi ng prosecutors,
walang dudang sangkot si Ashley Morrison sa krimen.
Pero ang importanteng ebidensiya na inaalala ko,
ang pahayag ni Christian.
"Ako lahat 'yon. Wala siyang kinalaman dito."
MATAPOS SIYANG MASENTENSIYAHAN, NAG-APELA SI ASHLEY SA HATOL SA KANYA
Ako si Roland Mosher,
at abogado ako sa Texas.
Nakatutok ako sa criminal defense, at hinawakan ko 'yong apela ni Ashley.
Sa tingin ko, may kinalaman
si Ashley sa mga ginawa ni Christian Sims.
Di siya tumawag ng pulis.
Di siya tumangging sumakay sa kotse.
Sumama siya.
Pero may sapat na ebidensiya na pinilit si Ashley.
Importante sa assumption ng law of parties na kusa kang sumama.
At pag pinilit ka, di ka kusang sumama.
Ang kaso ng state, 17 taong gulang na babae,
na di tumanggi o di pinigilan
ang unstable at homicidal boyfriend niya.
Pero pag sumugod sa pinto ang baliw mong boyfriend at nagsabing,
"Aalis ako at sasama ka at papatay ako ng tao ngayon,"
makatuwirang isipin na pag gumawa ka ng bagay na ikakagalit niya,
o pag may ginawa ang pamilya mo na ikakagalit niya, sila na ang susunod.
NOONG MARCH 2019, MATAGUMPAY NA NAKAAPELA SI ASHLEY SA HATOL SA KANYA
AT NABIGYAN SIYA NG BAGONG TRIAL
Si Chris ang responsable sa bagay na 'to,
hindi si Ashley.
Pag sinisisi ng mga tao si Ashley,
iniisip nila na may masamang intention si Ashley
na sa tingin ko, hindi tama.
Ako si Rycke Marshall. Isa akong clinical psychologist.
Inevaluate ko si Ashley Morrison,
at may permiso ako ni Ashley na pag-usapan ang kasong 'to.
Nagkita kami ni Ashley nang apat na beses na may kabuuang 12 oras.
Mabait siya, pero na-trauma siya.
Halos parang bata siya sa ilang aspeto.
At madali siyang manipulahin.
'Yong interviewhin ang dalaga ng pulis nang walang abogado,
nakakatakot 'yon.
Di 'yon patas.
Di nakakagulat kung nagbago ang kuwento niya.
Sabi ni Chris,
"Kaya kong patayin ang mga magulang mo at pagmukhain 'yong murder-suicide."
Parang tunay na banta 'yon sa kanya,
kaya wala siyang nagawa kundi umalis.
Plano 'yon ni Chris.
Siya ang gumawa. Siya ang nag-isip.
Di 'yon gusto ni Ashley.
Ayoko pag di patas ang pagtrato sa isang tao.
Sa tingin ko, malaki ang tsansa na iba ang naging resulta
pag nilitis siya ulit.
Pero sa kasamaang palad, di 'yon ang nangyari.
PITONG BUWAN MATAPOS ANG APELA NIYA
TUMANGGI SI ASHLEY SA PANGALAWANG TRIAL AT GINAWA NIYANG GUILTY ANG PLEA
NOONG MARCH 4, 2020, SINENTENSIYAHAN SIYA NG 30 TAON SA PANGALAWANG BESES
Binago ko 'yong plea ko na guilty sa pangalawang trial ko
kasi nagkasala ako.
At nagkasala ako.
Kahit ano man ang lagay ng isip ko noon,
kahit pinagbantaan ang buhay ng pamilya ko,
kahit ano pa 'yon, nagkaroon ako ng choice.
Dapat pinigilan ko siya.
Dapat humingi ako ng tulong.
Tinatanggap ko 'yong responsibilidad sa mga desisyon ko.
Di ko alam kung mapipigilan ko 'yon,
pero wini-wish ko na sana sinubukan ko 'yon.
TATLONG BUWAN MATAPOS ANG UNANG INTERVIEW SA KANYA
PUMAYAG SI ASHLEY NA SAGUTIN ANG MGA DAGDAG NA TANONG
Sinentensiyahan ulit ako ng 30 taon.
Sa totoo lang, parang di patas 'yon dahil di ko ginawa 'yong pagpatay.
Pananaw ko 'yon.
Ako 'yon habang pinapanood ang buhay ko na gumuguho.
Pero pagkakataon ko na ngayon na sabihin 'yong totoo.
'Yong interviews ko sa mga pulis, takot na takot ako.
Pero tandang-tanda ko noon, inisip ko,
"Di sila maniniwala pag sinabi ko ang totoong nangyari."
Gusto kong gumaan 'yong mga bagay.
Pero sana sinabi ko na lang ang totoo mula umpisa,
kasi lagi nang itatanong ngayon, "Ano ba talaga ang totoo?"
Noong iinterviewhin ko na si Ashley, sa una at pangalawang interview,
ang dami niyang binagong detalye.
Inamin niyang tinulungan niya si Christian na magkarga ng bala sa rifle.
At inamin ni Ashley na sinabi ni Christian sa kanya
na plano niyang patayin sina Mike at Annie Lois Sims.
Di ako pumunta sa bahay ng lolo't lola niya.
Di ako ang pumatay.
At tingin ko, di ko siya tinulungang kargahan ang rifle.
Maraming bala sa sahig,
at pinapulot at pinabilang niya sa akin 'yon.
'Yon lang ang ginawa ko.
Kung babalikan ko 'yon ngayon,
di ko inisip na may sasaktan siya, di ba?
'Yon ang iniisip ng lahat. Isa pa,
di ka naniniwala na kayang gawin 'yon ng tao,
lalo na ng taong mahal mo, sa taong in love ka.
Napakalinaw na tinulungan ni Ashley Morrison si Christian
bago, habang, at pagkatapos ng krimen.
Papatayin nila ang sinumang kailangan nila.
Christian, "Papatayin ko ang papa mo."
Ashley, "Okey dokey."
"Papatayin ko ang papa mo." "Okey dokey."
Ano 'yon?
Kasali siya.
Ang sama ng texts na 'yon. Naiintindihan ko 'yon.
Mula sa labas, kung titingnan, ang sama no'n,
Pero di ko sineseryoso noon si Christian.
Pag sinasabi kong "okay" o "okey dokey,"
"bahala ka" ang ibig kong sabihin.
Di ko siya sineseryoso.
Pero naging seryoso 'yon.
Nagsisisi talaga ako
na di ko pinigilan ang nangyari.
At kung may sasabihin ako sa Sims family, sasabihin ko sa kanila,
kahit wala nang magagawa, humihingi ako ng tawad.
Pero di ko tatanggapin 'yong responsibilidad sa ginawa niya.
Naniniwala ako na dapat ikulong ako sa pagkakasangkot ko.
Oo.
Pero naniniwala ba ako na dapat 30 taon ang sentensiya?
Hindi.
Dahil 'yong lalaking bumaril
at nagplano, sinentensiyahan lang ng 35.
PUMAYAG DIN SI CHRISTIAN SIMS NA SAGUTIN ANG MGA DAGDAG NA TANONG
Binaril ko ang lola ko kasi binugbog at minolestiya niya ako noong bata pa ako.
Hindi ko gagawin 'yon sa ibang dahilan.
Pero sa simula pa lang, walang plano.
Sa totoo lang, napakatalino kong tao.
At di ko gustong magmukhang gago o kahit ano,
pero kung pinlano ko 'yon, iba 'yong kinalabasan.
Kaya di ko binanggit noon 'yong pang-aabuso,
tingin ko, walang maniniwala sa akin.
Kalokohan na sabihin ni Christian na minaltrato siya
ng mama ko.
Di niya magagawa 'yon kahit kailan.
Saksak ulit 'yon sa puso,
saksak sa likod,
na ginawa 'to ng mga magulang ko sa 'yo,
tapos 'yan ang isusukli mo.
Wala akong magagawa o sasabihin na makakakumbinsi kahit kanino.
Wala sila roon. Di nila naranasan 'yon.
At sa totoo lang,
di ako nagsisisi na namatay siya.
Tingin ko, mas malala pa dapat ang nangyari sa kanya.
Ayoko lang na ako ang gumawa no'n.
Di ko alam ang naisip ni Ashley.
Tingin ko, malamang sinabi niya sa inyo
'yong ilang katotohanan na may halong kalokohan.
Sinasabi niya na takot siya sa akin o mga gano'ng bagay.
Trinato ko siyang prinsesa.
Wala akong ginawang masama para saktan siya.
Di ko siya pinilit sa kahit ano.
Nagsalin ng Subtitle: Lea Torre